রাফসানঃ আসলে সেভাবে কাউকে দেখে বা কোন ফটোগ্রাফারের ছবি দেখে ফটোগ্রাফির প্রতি আগ্রহী হই নি। বিষয়টা পুরাই উল্টো ছিলো। নিজের মত ছবি তুলতাম। বিশেষ করে নিজের বিশ্ববিদ্যালয়, বাকৃবির ছবি তুলতাম। আসলে আমাদের বিশ্ববিদ্যালয় অনেক সুন্দর, সবাই বলে। কিন্তু ছবিতে দেখেছে খুব কম। আমি সেই জায়গাটায় সবাইকে এক করতে পেরেছি। ছবি তুলতাম, ফেসবুকে দিতাম। আমার নিজের চেয়ে বাকিদের ই আমার ছবির প্রতি আগ্রহ বেশি ছিলো। আমি নিজেই বুঝতাম না, আমি কি তুলি। আমার ফেসবুকের বন্ধুগণ, বিশ্ববিদ্যালয়ের ছাত্র-শিক্ষকদের ভালোবাসাই আমাকে ছবি তুলতে, ফটোগ্রাফি করতে আগ্রহী করেছে।